b'\n_START_ARTICLE_\nM\xc4\x97lynoji bit\xc4\x97\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas 20-27 mm ilgio, juodas, apaug\xc4\x99s juodais plaukeliais. Sparnai su m\xc4\x97lynai violetin\xc4\x97s spalvos blizgesiu.\n_START_SECTION_\nBiologija\n_START_PARAGRAPH_\nSkraido nuo gegu\xc5\xbe\xc4\x97s prad\xc5\xbeios iki rugpj\xc5\xab\xc4\x8dio pabaigos. Lanko daugelio augal\xc5\xb3 stambesnius \xc5\xbeiedus. Lizdus daro negyvoje, sausoje medienoje: senuose sud\xc5\xbei\xc5\xabvusiuose med\xc5\xbeiuose, mediniuose stulpuose, \xc4\xafvairiuose mediniuose pastatuose. Urvai b\xc5\xabna iki 30 cm ilgio. Vienam lizde b\xc5\xabna iki 10\xe2\x80\x9315 akeli\xc5\xb3. Nauja karta i\xc5\xa1sivysto ir lizdus palieka liepos pabaigoje \xe2\x80\x93 rugpj\xc5\xab\xc4\x8dio m\xc4\x97n. \xc5\xbdiemoja suaug\xc4\x97lio stadijos supuvusiuose kelmuose ar statini\xc5\xb3 sienose.\n_START_SECTION_\nPaplitimas, gausumas\n_START_PARAGRAPH_\nAptinkama Vakar\xc5\xb3 ir Vidurio Europoje (i\xc5\xa1skyrus \xc5\xa1iaurinius regionus), \xc5\xa0iaur\xc4\x97s Afrikoje, Viduriniuosiuose Rytuose, Turkijoje, Kaukaze, piet\xc5\xb3 Sibire, Centrin\xc4\x97je Azijoje, Mongolijoje._NEWLINE_XX a. pirmoje pus\xc4\x97je arealas Europos \xc5\xa1iaur\xc4\x97je siek\xc4\x97 net Piet\xc5\xb3 Suomij\xc4\x85 ir Ladogos e\xc5\xbeero pakrantes. \xc5\xa0iuo metu Lietuvoje ir Latvijoje neaptinkama. Lenkijoje i\xc5\xa1liko tik pietrytin\xc4\x97je \xc5\xa1alies dalyje. Lietuvoje paskutin\xc4\xaf kart\xc4\x85 pasteb\xc4\x97ta 1944 m. Mazgaigalio kaime (Panev\xc4\x97\xc5\xbeio r.). I\xc5\xa1nykimo prie\xc5\xbeastys n\xc4\x97ra tiksliai \xc5\xbeinomos, manoma, jog d\xc4\x97l medini\xc5\xb3 statini\xc5\xb3 ir pavieni\xc5\xb3 saus\xc5\xb3 med\xc5\xbei\xc5\xb3 suma\xc5\xbe\xc4\x97jimo. R\xc5\xab\xc5\xa1is \xc4\xafra\xc5\xa1yta \xc4\xaf Lietuvos, Rusijos ir Ukrainos raudon\xc4\x85sias knygas\n_START_SECTION_\n\xc5\xa0altiniai\n_START_PARAGRAPH_\nLietuvos Raudonoji Knyga, Lutut\xc4\x97 2007, 35 p. ISBN 978-9955-692-71-3.'